**ДО**

**ОБЩИНСКИ СЪВЕТ**

**ГР. ЕЛХОВО**

**ДОКЛАДНА ЗАПИСКА**

**от**

**Петър Андреев Киров – кмет на община Елхово**

ОТНОСНО: Изменение и допълнение на Наредба № 7 за определяне и администрирането на местните такси и цени на услуги на територията на община Елхово

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

 Настоящата докладна записка внасям на основание чл.21, ал.1, т.7 от Закона за местното самоуправление и местната администрация поради приетите изменения в Закона за местните данъци и такси, обнародвани в ДВ бр.88/ 03.11.2017г.. Измененията налагат актуализиране на Наредба № 7 като променят срока за определяне на такса битови отпадъци според количеството от 1 януари 2018 г. на 31 декември 2019 г.

Съгласно §15 определянето на такса битови отпадъци според количеството се отлага за 2020 г., като §20 определя срок до 31 март 2019 г. на Министерският съвет да разработи методика за изготвяне на план-сметката с необходимите разходи за дейностите и за видовете основи, които служат за определяне размера на таксата за битови отпадъци.

 В съответствие с разпоредбата на чл. 26, ал. 4 от Закона за нормативните актове, предложеният проект за изменение и допълнение на Наредба № 7 за определяне и администрирането на местните такси и цени на услуги на територията на община Елхово е публикуван на интернет-страницата на Община Елхово.

 В 30-дневния законов срок за предложения и становища по направеното предложение не са постъпили такива.

 Във връзка с гореизложеното предлагам Общински съвет да вземе следните

**Р Е Ш Е Н И Я:**

 I. На основание чл.21 ал.1 т.7 и ал.2 от Закона за местното самоуправление и местната администрация, Общински съвет - Елхово приема изменение и допълнение в Наредба № 7 за определяне и администрирането на местните такси и цени на услуги на територията на община Елхово както следва:

1. В чл.15А последно изречение се отменя и се създава следният текст:

„Такса битови отпадъци се определя по реда на чл.67 от ЗМДТ в срока, определен в същия закон“.

 ІІ. На основание чл. 34, т. 3 и чл. 35 от Закона за нормативните актове, задължава председателя на Общински съвет да удостовери съдържанието на Наредбата.

ІІІ. На основание чл. 37, ал. 3 и чл. 39, ал. 1, т. 4 и ал. 2 от ЗНА задължава председателя на ОбС-Елхово да изпрати заверен препис на решението на Общински съвет за обнародване на направените допълнения и изменения на Наредба № 7 за определяне и администрирането на местните такси и цени на услуги на територията на община Елхово в средствата за масово осведомяване след влизане на решението в сила.

**ПЕТЪР КИРОВ**

## Кмет на община Елхово

Съгласувал : ..............................

 /адв.Иван Чиликов/

**Наредба № 7 за определяне и администрирането на местните такси и цени на услуги на територията на община Елхово**

На заинтересованите лица се предоставя 30-дневен срок, считано от 03.11.2017 г. за предложения  и становища по настоящия проект за изменение и допълнение на Наредба № 7 за определяне и администрирането на местните такси и цени на услуги на територията на община Елхово. Предложенията могат да бъдат депозирани в  Центъра за услуги и информация на гражданите при община Елхово, на адрес – гр. Елхово, ул. „Търговска“ № 13 или на следния електронен адрес: obshtina@elhovobg.org

**Проект!**

**Предложение за изменение и допълнение на Наредба № 7 за определяне и администрирането на местните такси и цени на услуги на територията на община Елхово**

1. В чл.15А последно изречение се отменя и се създава следният текст:

„Такса битови отпадъци се определя по реда на чл.67 от ЗМДТ в срока, определен в същия закон“.

**Мотиви към Проект за изменение и допълнение на Наредба № 7 за определяне и администрирането на местните такси и цени на услуги на територията на община Елхово**

1. **Причини, които налагат приемането:**

Причината, която налага приемането на настоящото изменение и допълнение е приетото изменение в Закона за местните данъци и такси, обнародвано в ДВ бр.88/ 03.11.2017г. Изменението налага актуализиране на Наредба № 7, като променя срока за определяне на такса битови отпадъци според количеството от 1 януари 2018 г. на 31 декември 2019 г.

Съгласно §15 и §20, определянето на такса битови отпадъци според количеството се отлага за 2020 г. като до 31 март 2019 г. Министерският съвет разработва методика за изготвяне на план-сметката с необходимите разходи за дейностите и за видовете основи, които служат за определяне размера на таксата за битови отпадъци.

1. **Целите, които се поставят:**

Целта, която се поставя е усъвършенстване и актуализиране на Наредбата с оглед спазване изискванията на нормативната уредба в страната и подобряване административното обслужване на гражданите.

1. **Финансовите и други средства, необходими за прилагането на новата уредба:**

За прилагане на проекта за изменение и допълнение на Наредба № 7 за определяне и администрирането на местните такси и цени на услуги на територията на община Елхово не са необходими допълнителни финансови средства.

1. **Очакваните резултати от прилагането, включително финансовите, ако има такива:**

 Очакваният резултат е привеждане в пълна степен на съответствие на Наредба № 7 на ОбС Елхово с действащата нормативна уредба, усъвършенстване на административното обслужване на гражданите и по-висока събираемост на местните приходи.

1. **Анализ за съответствие с правото на Европейския съюз:**

Предлаганите промени в Наредбата не противоречат на норми от по-висока йерархия и на европейското законодателство.